ตลาดหุ้นจีนประเดิมใช้เซอร์กิตเบรกเกอร์ 1 ม.ค.นี้
ตลาดหุ้นจีนประเดิมใช้เซอร์กิตเบรกเกอร์ 1 ม.ค.นี้ มุ่งคุมภาวะผันผวนในตลาด
4 ธ.ค. 2558

ผู้สื่อข่าวรายงานว่า ตลาดหุ้นจีนจะเปิดใช้มาตรการเซอร์กิต เบรกเกอร์ ในวันที่ 1 ม.ค. 2559 เพื่อควบคุมภาวะการซื้อที่ผันผวนอย่างรุนแรงในตลาด
โดยสำนักข่าวซินหัวระบุว่า ตลาดหุ้นเซี่ยงไฮ้ และเสิ่นเจิ้น รวมทั้งตลาดอนุพันธ์ของจีน ได้ออกกฎเกณฑ์ในการใช้กลไกดังกล่าวในวันนี้ ภายหลังจากที่ได้รับการอนุมัติจากคณะกรรมการกำกับหลักทรัพย์และตลาดหลักทรัพย์ของจีน
ทั้งนี้ ความเคลื่อนไหวดังกล่าวมีขึ้นหลังจากเมื่อวันที่ 7-21 ก.ย. ตลาดทั้ง 3 แห่งได้รวบรวมความคิดเห็นประชาชนเกี่ยวกับเรื่องการใช้เซอร์กิต เบรกเกอร์ ซึ่งจะระงับการซื้อขายชั่วคราวในกรณีที่ตลาดหุ้นดีดตัวขึ้นหรือร่วงลงอย่างรุนแรง